Neuvoston päätöslauselma, annettu 5 päivänä toukokuuta 2003, vammaisten oppilaiden ja opiskelijoiden yhtäläisistä mahdollisuuksista koulutukseen



Virallinen lehti nro C 134 , 07/06/2003 s. 0006 - 0007



Neuvoston päätöslauselma, annettu 5 päivänä toukokuuta 2003, vammaisten oppilaiden ja opiskelijoiden yhtäläisistä mahdollisuuksista koulutukseen (2003/C 134/04) EUROOPAN UNIONIN NEUVOSTO, joka 1. KOROSTAA, että Euroopan unionissa on huomattava määrä vammaisia, jotka kohtaavat monenlaisia vaikeuksia jokapäiväisessä elämässään, 2. TOTEAA, että Euroopan yhteisön perustamissopimuksen mukaan yhteisö voi toteuttaa tarvittavat toimenpiteet sukupuoleen, rotuun, etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuvan syrjinnän torjumiseksi, pitäen samalla täysin arvossa jäsenvaltioiden vastuuta opetuksen sisällöstä ja koulutusjärjestelmän organisointia sekä niiden kulttuurista ja kielellistä monimuotoisuutta, 3. PALAUTTAA MIELEEN Euroopan vammaisten teemavuodesta 2003 3 päivänä joulukuuta 2001 tehdyn neuvoston päätöksen(1), 4. PALAUTTAA MIELEEN myös - 31 päivänä toukokuuta 1990 annetun neuvoston ja neuvostossa kokoontuneiden opetusministerien päätöslauselman vammaisten lasten ja nuorten integroimisesta yleiseen koulutusjärjestelmään(2), - 20 päivänä joulukuuta 1996 annetun neuvoston ja neuvostossa kokoontuneiden jäsenvaltioiden hallitusten edustajien päätöslauselman vammaisten yhtäläisistä mahdollisuuksista(3), - Euroopan komission vuonna 2000 antaman tiedonannon "Esteetön Eurooppa vammaisille"(4), - 4 päivänä huhtikuuta 2001 annetun Euroopan parlamentin päätöslauselman komission tiedonannosta "Esteetön Eurooppa vammaisille"(5) - Euroopan koulutusjärjestelmien tavoitteiden yksityiskohtaisen seurantaohjelman ja erityisesti tavoitteen 2.3, joka koskee aktiivisen kansalaisuuden ja sosiaalisen yhteenkuuluvuuden tukemista(6), - 6 päivänä helmikuuta 2003 annetun neuvoston päätöslauselman "eAccessibility" - vammaisten tietoyhteiskuntaan osallistumisen helpottaminen(7), 5. TOTEAA, että Yhdistyneiden Kansakuntien yleiskokouksen 20 päivänä joulukuuta 1993 hyväksymien vammaisten yhtäläisiä mahdollisuuksia koskevien YK:n yleisohjeiden 6 kohdassa mainitaan erityisesti, että valtiot tunnustavat periaatteen, jonka mukaan vammaisilla lapsilla, nuorilla ja aikuisilla on yhtäläinen mahdollisuus integroitua perusasteen, toisen asteen ja korkea-asteen koulutukseen ja että erityistä huomiota olisi kiinnitettävä vammaisiin hyvin pieniin lapsiin, alle kouluikäisiin lapsiin ja aikuisiin, varsinkin naisiin, 6. PANEE MERKILLE hallitusten, tukiryhmien, opettajain- ja vanhempainryhmien ja erityisesti vammaisjärjestöjen sekä vammaisten perheiden enenevän pyrkimyksen parantaa erityistarpeisten henkilöiden koulutusmahdollisuuksia, 7. OTTAA HUOMIOON jäsenvaltioiden ja yhteisön aloitteet, joilla pyritään varmistamaan vammaisille parempi mahdollisuus hakeutua koulutukseen elinikäistä oppimista silmällä pitäen, 8. PANEE MERKILLE, että tarvitaan kuitenkin toteuttamiskelpoisia lisätoimenpiteitä, joilla parannetaan vammaisten mahdollisuuksia hakeutua koulutukseen, KEHOTTAA JÄSENVALTIOITA JA KOMISSIOTA TOIMIVALTUUKSIENSA MUKAISESTI i) edistämään ja tukemaan erityistarpeisten lasten ja nuorten täydellistä integroitumista yhteiskuntaan tarjoamalla tarkoituksenmukaista koulutusta sekä edistämään ja tukemaan heidän sijoittumistaan heidän tarpeisiinsa mukautettuun [...] koulujärjestelmään; ii) jatkamaan toimia vammaisten elinikäisen koulutuksen saatavuuden helpottamiseksi ja tässä yhteydessä kiinnittämään erityistä huomiota uuden multimediateknologian ja Internetin käyttöön oppimisen laadun parantamiseksi helpottamalla resurssien ja palvelujen käyttöä sekä etävaihtoja ja -yhteistyötä (verkko-opiskelu); iii) kannustamaan sitä, että kaikki opastusta, koulutusta ja ammatillista koulutusta sisältävät julkiset verkkosivut [...] ovat vammaisten saavutettavissa verkon saavutettavuutta koskevia suuntaviivoja noudattamalla; iv) lisäämään tarpeen mukaan tukipalveluja ja teknistä apua erityisopetusta tarvitseville oppilaille ja opiskelijoille; v) helpottamaan tarkoituksenmukaisten lisätietojen ja opastuksen saatavuutta, jotta vammaiset itse tai tarvittaessa heidän vanhempansa tai muut asianosaiset vastuulliset henkilöt voivat valita tarkoituksenmukaisen koulutuksen; vi) jatkamaan erityisopettajien perus- ja jatkokoulutusta koskevia ponnisteluja ja tarvittaessa lisäämään niitä ja erityisesti tarjoamaan asianmukaisia opetustekniikkoja ja -materiaaleja; vii) edistämään vammaisten lasten ja nuorten koulutuksen ammattitoimijoiden välistä eurooppalaista yhteistyötä, jotta erityistarpeisten oppilaiden ja opiskelijoiden integrointia yleisiin tai erikoistuneisiin koulutuslaitoksiin voitaisiin parantaa; viii) tehostamaan alan tietojen ja kokemusten vaihtoa Euroopassa siten, että mukaan otetaan tarvittaessa eurooppalaiset organisaatiot ja verkostot, joilla on kokemusta tältä alalta, kuten Euroopan erityisopetuksen kehittämiskeskus; ix) tarjoamaan tarvittaessa rakenteita, koulutusmahdollisuuksia ja voimavaroja koulutuksesta työelämään siirtymistä varten. (1) EYVL L 335, 19.12.2001. (2) EYVL C 162, 3.7.1990. (3) EYVL C 12, 13.1.1997. (4) Asiak. 8557/00, KOM(2000) 284 lopull. (5) Asiak. A-0084/2001. (6) EYVL C 142, 14.6.2002. (7) EUVL C 39, 18.2.2003.